Tatoeba sentences — language code: kab
Wissen dɣa ma llan ifunṭumen?
Nek ur umineɣ ara belli llan ifunṭumen.
D amdan i d lweḥc.
Amdan d bab n lmenkkeṛ.
Amdan d bab n tḥila.
Amdan d amesbaṭli.
Srewteɣ ɛebban wiyaḍ.
Anda yedda lxiṛ akk xedmeɣ?
Xdem lxiṛ ttu-t!
Tagulla tezwar taẓallit.
Ečč a wer k-iqenneɛ!
Ur tesɛi ara aselkim.
Ulac ɣur-s aselkim.
Taɛebbuḍt tesseblaɛ, taqadumt tessexlaɛ.
Tekfiḍ a winnat.
Tekfiḍ a tinnat.
Ulac ɣur-i aselkim.
Yegla yis-s zman aɣeddaṛ.
Ur sɛiɣ ara aselkim.
Ur ukiɣ di temẓi-w.
Tennectutem-iyi temẓi si ger ifassen.
Inɛel buk a zman.
Ttaḍsan fell-aɣ leɛrur.
Ttaḍsan fell-aɣ wid nif.
D win akken wumi ldiɣ ul-iw iyi-yuɣalen d axṣim-iw.
Ndama tettas-d ɣer tagara.
I limmer d-tzeggir temɣer, temẓi ur tɣeffel ara.
Nwiɣ ddunit d liser kan ziɣen ɣelḍeɣ.
Ufiɣ gma yewḥel refdeɣ-t-id yewwet-iyi.
D lawan tura ad ṛuḥeɣ ad gneɣ.
D lawan tura ad ṛuḥeɣ ad ṭseɣ.
Meɣrud ad k-yawi!
Ticki yezwar ugenduz, imir ma neẓẓeg-d ciṭuḥ kan n wedɣes, dayen. Amdan iteţţu iman-is: aḥlil!
Yya a mmi, qqim-d ɣer tama-w, i s-yenna baba i gma.
Ass amenzu n Ṛemḍan n useggas 1981 yeɣli-d deg Lǧemɛa 3 Yulyu.
Gma yewweḍ 9 n yiseggasen di leɛmeṛ.
Maca urǧin yuẓam armi d ass-nni.
Ur nezmir ara ad nuẓam ma yella imawlan-nneɣ ur aɣ-d-mudden ara tesriḥ.
Lemmer i d-yeɣli Ṛemḍan deg wussan n tɣuri, tili ḥedd ur yettuẓam.
Imi d imuras n unebdu, tikwal imawlan ttaǧǧan i yigerdan yemmden cwiṭ ad uẓamen azgen n wass neɣ tikwal ass akken yekmel.
Ass kamel, baba d yemma slufuyen-as i gma.
Atmaten-iw d yisetma ṭṭafaṛen-t sekra wanida iḥerrek, amzun d kra n umṛabeḍ yesɛan lbaṛaka.
Ma d nekk, ad ttewwaɣ kan.
Ad ttbuṛkutent tismin deg ul-iw segmi sliɣ iḍelli-nni s gma ad yuẓam.
Tidet kan, iḍ kamel ur ṭṭiseɣ si tismin.
Imi gma ad yali ɣer ssqef azekkayen.
Ihi, akken i teḍra.
Gma yuẓam.
Ɣer tmeddit n wass mi yedden ccix, ssulin-t ɣer ssqef.
Din i yeṛza ass-is amenzu n Ṛemḍan s uɛeqqa n tazart akked waman deg uqbuc n talaxt i temsel yemma.
Makken yuli ɣer ssqef, baba iɛuss-it-id si ddaw-as kan.
Yemma teqqim ɣer tama n lmida rrif n ssuṛ n lḥara.
Gma yefṛeh nezzeh.
Nekk, ayetma akked yisetma, nezzi-d i lmida, nessikkid-it-id.
Yemmuɣben wul-iw imi tamuɣli meṛṛa tizzi ɣur-s.
Akken ifukk yečča iniɣem-nni, yeswa aman, dɣa tekker-d yemma teṭṭef-d aqbuc-nni n waman akked uqedmir-nni i d-yessiger.
Tessers-d aqbuc-nni ɣef lmida, tefka-aɣ-d akk i nekkni neswa seg-s.
Ma d aqedmiṛ-nni, teẓẓa-t di tḥibust n leḥbeq di lḥaṛa.
Tkemmel ad teqqaṛ: Ncalleh ddunit-ik akk ad tǧuǧǧgeḍ, ad tettriḥit am leḥbeq.
Sakin yessers-it-id baba, yewwit-id ɣer lmida anida nezzi.
Kemmlen meṛṛa ččan imensi, ma d nekk greɣ kan kra n tleqmatin dɣa ḥebseɣ.
Yemma twal-yi-id mmuɣebneɣ dɣa tenna: Acu i k-yuɣen ammi?
Acuɣer akka ur teččiḍ ara?
Ṛwiɣ, i as-rriɣ.
Maca allen-iw luɣent seg yimeṭṭawen.
Baba d yemma faqen.
Dɣa yenṭeq yenna: A mmi, ula d kečč ad tas nnuba-k mi ara timɣureḍ ciṭ.
Ala, bɣiɣ ad uẓameɣ azekka, i as-d-rriɣ.
Yemma tenna: Xati a mmi, ṣbeṛṛ ciṭ.
Acku yeḥma lḥal.
Yerna akken i ak-yenna baba-k, mazal-k meẓẓiyeḍ.
Ṭreḍqeɣ d imeṭṭi dɣa kkreɣ si lmida rewleɣ s axxam.
Yenṭeq baba yenna-asen: Anfet-as, ad t-iɛeddi lḥal.
Akken fukken ččan, ḥusseɣ-asen kkren si lmida ulin ɣer sḥin ukessawen anida yella ubeḥri.